《送王震给事知蔡州》
宋代·苏辙

朝廷入忘返，冠盖如云屯。
贤哉贵公子，独以民社言。
西台出命书，落笔波涛翻。
东台典封驳，坐惜日月奔。
试剧得上蔡，高卧强东藩。
早岁独多麦，时雨如倾盆。
铃轩省鞭潏，幕府多壶樽。
逡巡文字乐，斥去簿领烦。
赐环行当至，坐席恐未温。
三槐日成阴，富贵属曾孙。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。